### Projekts

LATVIJAS REPUBLIKAS MINISTRU KABINETS

2015.gada\_\_\_\_\_\_\_\_\_\_\_\_ Rīkojums Nr. \_\_\_\_\_\_

Rīgā (prot. Nr. \_\_\_ \_\_\_.§)

**Par pasākumu plānu 2021.gada tautas skaitīšanas**

**sagatavošanai un organizēšanai**

1. Apstiprināt pasākumu plānu 2021.gada tautas skaitīšanas sagatavošanai un organizēšanai (turpmāk - plāns).

2. Plānā minētajām atbildīgajām institūcijām nodrošināt plānā paredzēto pasākumu izpildi noteiktajos termiņos atbilstoši tām piešķirtajiem valsts budžeta līdzekļiem, Eiropas Savienības politiku instrumentiem un pārējās ārvalstu finanšu palīdzības līdzekļiem.

3. Jautājumu par papildu valsts budžeta līdzekļu piešķiršanu plānā paredzēto pasākumu izpildei 2016.gadā un turpmākajos gados izskatīt likumprojekta par valsts budžetu 2016.gadam un likumprojekta par vidēja termiņa budžeta ietvaru 2016., 2017. un 2018.gadam sagatavošanas procesā kopā ar visu ministriju un centrālo valsts iestāžu iesniegtajiem priekšlikumiem par jaunajām politikas iniciatīvām un papildu finansējuma pieprasījumiem atbilstoši valsts budžeta finansiālajām iespējām:

3.1. Iekšlietu ministrijai 2016.gadā - 85 372 *euro* apmērā (Pilsonības un migrācijas lietu pārvaldei);

3.2. Tieslietu ministrijai (Valsts zemes dienestam) 2016.gadā - 364 775 *euro* apmērā, 2017.gadā - 335 449 *euro* apmērā, 2018.gadā - 529 968 *euro* apmērā, 2019.gadā - 440 240 *euro* apmērā, 2020.gadā - 628 734 *euro* apmērā un 2021.gadā - 727 301 *euro* apmērā (tajā skaitā, pašvaldību veicamo darbu finansēšanai 2016.gadā - 107 000 *euro*, 2017.gadā - 147 072 *euro* apmērā, 2018.gadā - 147 072 *euro* apmērā, 2019.gadā - 73 536 *euro* apmērā un 2020.gadā - 73536 *euro* apmērā).

4. Ekonomikas ministrijai sadarbībā ar Tieslietu un Iekšlietu ministriju sagatavot un noteiktajā kārtībā iesniegt pieteikumu starpnozaru jaunās politikas iniciatīvai „2021.gada tautas skaitīšanas sagatavošana un organizēšana”, pievienojot pamatojošos aprēķinus.

5. Pēc tam, kad Ministru kabinetā pieņemts lēmums par papildu valsts budžeta finansējuma piešķiršanu jaunai politikas iniciatīvai “2021.gada tautas skaitīšanas sagatavošana un organizēšana” Ekonomikas ministrijai sadarbībā ar Tieslietu ministriju sagatavot un noteiktā kārtībā iesniegt izskatīšanai Ministru kabinetā rīkojuma projektu par ilgtermiņa saistību iekļaušanu 2016.gadam un turpmākiem gadiem Ekonomikas ministrijas un Tieslietu ministrijas budžetā likumprojektā “Par valsts budžetu 2016.gadam”.

6. Atbildīgajām institūcijām katru gadu (sākot ar 2016.gadu) līdz 1.februārim iesniegt Ekonomikas ministrijā informāciju par pasākumu plānā 2021.gada tautas skaitīšanas sagatavošanai un organizēšanai paredzēto pasākumu izpildi.

7. Ekonomikas ministrijas izveidotajai darba grupai nākamās tautas skaitīšanas organizēšanas pilnveidošanai, balstoties uz atbildīgo institūciju iesniegto informāciju, katru gadu (sākot ar 2016.gadu) līdz 1.martam sagatavot un iesniegt Ekonomikas ministrijai informatīvā ziņojuma projektu par pasākumu plānā 2021.gada tautas skaitīšanas sagatavošanai un organizēšanai paredzēto pasākumu izpildi.

8. Ekonomikas ministrijai katru gadu (sākot ar 2016.gadu) līdz 15.martam iesniegt Ministru kabinetā informatīvo ziņojumu par pasākumu plānā 2021.gada tautas skaitīšanas sagatavošanai un organizēšanai paredzēto pasākumu izpildi.

Ministru prezidente L. Straujuma

Ekonomikas ministre D. Reizniece-Ozola

Iesniedzējs: Ekonomikas ministre D. Reizniece-Ozola

Vīza: Valsts sekretāra

pienākumu izpildītājs

valsts sekretāra vietnieks J. Spiridonovs

20.02.2015

426

Pēteris Veģis

[peteris.vegis@csb.gov.lv](mailto:peteris.vegis@csb.gov.lv), 67366771